Sukdulan

Ang sukdulan o kasukdulan ay ang rurok o kalubusang nadarama ng mga nagtatalik o magkasiping sa proseso ng pagtatalik.  Nagaganap ito kapag nilabasan o nagpulandit na ang titi ng lalaki ng punlay o tamod, at kapag nakaranas naman ang isang babae ng pamamasa ng ari kapag nilalabasan ito.  Tinatawag din itong orgasmo.  Nilalarawan ang kaganapang ito bilang panahon ng "matinding kaligayahan at pagkaraos" na nararamdaman sa kasagsagan, karurukan, o kulminasyon ng pakikipagtalik.  Nagaganap din ang pagdating sa sukdulang ito sa masturbasyon. Ayon kina Morton Harmatz at Melinda Novak mula sa kanilang aklat na Human Sexuality ang orgasmo ay ang maiksi at matinding yugtong kaaya-aya kapag napakawalan o nailabas ang tensiyon o kaigtingang seksuwal na nalikha ng basokonhestiyon at ng myotonia (kawalan ng kakayahan na maipahinga ang muskulong nagkukusa o boluntaryo pagkaraan ng pagsisikap na may kasiglahan)."Orgasm" at "Orgasmic". Harmatz, Morton G. at Melinda A. Novak. Glossary, Human Sexuality, Harper & Row Publishers, New York, 1983, pahina 564.

Ang katagang orgasmiko ay tumutukoy sa pangatlong yugto ng pagtugong seksuwal ng tao, kung saan nagaganap ang orgasmo.

Mga sanggunian

Kategorya:Pagtatalik
Kategorya:Seksuwalidad
Kategorya:Masturbasyon